**ՑԱՆԿ**

**ՀՀ գլխավոր դատախազին առընթեր հատուկ հանձնարարություններով վարչության կիբեռհանցագործությունների գործերով մասնագիտացած դատախազի պաշտոնում նշանակվելուն հավակնող անձանցից պահանջվող հմտությունների ու կոմպետենցիաների**

1. **Հմտություններ**

Կիբեռհանցագործությունների գործերով մասնագիտացած դատախազի պաշտոնին հավակնող անձը պետք է ունենա՝

* գերազանց վերլուծական հմտություններ.
* գործընկերների հետ համագործակցված աշխատելու հմտություններ.
* հաղորդակցական հմտություններ.
* ժամանակի կառավարման հմտություն.
* կիբեռհանցագործության և էլեկտրոնային ապացույցների մասին միջազգային իրավական փաստաթղթերի լավ իմացություն (Բուդապեշտի կոնվենցիա, Վարշավայի կոնվենցիա, Լանզարոտեի կոնվենցիա).
* տվյալների պաշտպանության ու կիբեռանվտանգության ոլորտները կարգավորող միջազգային իրավական փաստաթղթերի լավ իմացություն.
* էլեկտրոնային և թվային ապացույցների հետ աշխատելու փորձ.
* օտարերկրյա գործընկերների և միջազգային կազմակերպությունների հետ աշխատանքային փորձը կգնահատվի որպես առավելություն.
* անգլերենի և ռուսերենի լավ իմացությունը կգնահատվի որպես առավելություն:

1. **Կոմպետենցիաներ**

Ի թիվս ՀՀ քրեական դատավարության օրենսգրքով սահմանված լիազորությունների, կիբեռհանցագործությունների գործերով մասնագիտացված դատախազի պաշտոնին հավակնող անձը պետք է ունենա՝

* իրավական ակտերին և տեխնիկական, տեղեկատվական ու հաղորդակցական տեխնոլոգիաներին առնչվող թեմաների վերաբերյալ հաղորդակցվելու ու մարտահրավերները հասկանալու կարողություն.
* տեխնիկական, տեղեկատվական և հաղորդակցական տեխնոլոգիաների, կրիպտոարժույթների և թվային այլ արժույթների ինչպես նաև այլ վերաբերելի ոլորտներում զարգացումները հասկանալու ու սովորելու կարողություն.
* աշխատանքային պարտականությունների իրականացման ընթացքում գործնական խնդիրների վերհանման հարցում նախաձեռնողականության ցուցաբերում.
* կիբեռհանցագործությունների վերաբերյալ գործերով նախաքննության օրինականության նկատմամբ հսկողություն իրականացնելու գործընթացում արդյունավետ դատավարական ղեկավարում իրականացնելու կարողություն.
* ժամանակակից էլեկտրոնային և թվային ապացույցների հետ աշխատելու փորձ.
* տեղեկատվական տեխնոլոգիաների վերլուծական գործիքներով, ծրագրային լուծումներով և ծրագրային ապահովումներով աշխատելու հմտություն: